== Efter London ==
I oktober 2002 spillede Kramnik en match over 8 partier mod [[skakkomputer]]en [[Deep Fritz]] i [[Bahrain]]. Kramnik begyndte godt og førte med 3 – 1 efter fire partier. I femte parti foretog Kramnik imidlertid, hvad der er blevet kaldt hans værste fejltræk i karrieren, og tabte en [[springer (skak)|springer]] i en stilling, der ellers ansås for at være [[remis]]. Han opgav straks partiet. Også parti nummer seks opgav han, skønt senere analyser viste, at han med [[perfekt spil]] kunne have opnået uafgjort ved at spille videre fra slutstillingen. De sidste to partier i matchen blev remis, så matchen endte uafgjort 4 – 4.
Levende_personer